Mindora rakedvostulo

Mindora rakedvostulo (Prioniturus mindorensis) estas specio de papago en la familio Psittaculidae. Ĝi estas endemio de la insulo Mindoro, Filipinoj, kie ĝi vivas en tropikaj malsekaj arbaroj de malaltaj teroj. BirdLife International (2016). "Prioniturus mindorensis". IUCN Red List of Threatened Species. 2016 e.T22727878A94964334. doi:10.2305/IUCN.UK.2016-3.RLTS.T22727878A94964334.en. Alirita la 12an de Novembro 2021.  Ĝi estas minacata pro habitatoperdo kaj kaptado por komerco de dorlotbestoj. 

Ĝi estis iam konsiderata samspecia kun la Blukrona rakedvostulo (Prioniturus discurus). 

 Aspekto kaj taksonomio 
EBird priskribis tiun birdonspecion jene: "Mezgranda papago de malaltaj kaj antaŭmontaraj arbaroj sur Mindoro. La du centraj vostoplumoj havas plilongigitajn ŝaftojn finiĝantajn en rakedformo. Ĝenerale verda, pli malhela sur la dorso kaj pli pala sube, kun pli profunda verdo sur la kapo, profunde blua centra krono, kaj malhelblua malantaŭa krono kaj rando de la flugilo. Notu la palan bekon. Troveblas kune kun la Blunuka papago, sed estas pli malgranda kaj ne havas la dikan ruĝan bekon. La voĉo inkluzivas diversajn kriegojn kaj raspajn vokojn." Females have shorter "rackets". 

Ĝi diferenciĝas de la Blukrona rakedvostulo per sia krono, la Mindora rakedvostulo havas pli bluan malantaŭan kronon kaj eĉ pli malhelan malantaŭan kronon kompare kun la pli unuforma koloro de tiu. Ĝi ankaŭ havas pli senbrilan verdan vizaĝon. Ĝia vosto estas ankaŭ iomete pli longa. Ĉi tiun disigon plifortigis genetikaj trovoj.

 Ekologio kaj kutimaro 
Ne ekzistas specispecifaj studoj faritaj pri la Mindora rakedvostulo. Oni supozas, ke ĝi havas similan dieton kiel ĉiuj aliaj rakedvostuloj, manĝante fruktojn, precipe bananojn, florojn kaj semojn de kreskanta maizo, kaj rizon.

Kiel ĉiuj aliaj papagoj, ĝi nestumas en kavaĵoj. Unu nesto estis registrita en arba kavaĵo en majo.

 Habitato kaj konservostatuso 
Ĝi loĝas ĉefe en tropikaj humidaj malaltebenaĵaj arbaroj, sed oni scias, ke ĝi loĝas ankaŭ en humidaj montaraj arbaroj ĝis 1 670 metroj super marnivelo, kaj ankaŭ vizitas kultivatajn areojn.

IUCN taksis ĉi tiun birdon kiel vundebla specio, kun populacio de ĉirkaŭ 2 500 ĝis 9 999 maturaj individuoj. Ĝin minacas habitatoperdo pro laŭleĝa kaj kontraŭleĝa arbohakado, minado, vojkonstruado, bruligado kaj kaptado por manĝaĵo kaj por dorlotbesta komerco. Ĉirkaŭ 1988, ampleksa senarbarigo en Mindoro reduktis arbaran kovron al nur 120 km², el kiuj nur malgranda proporcio estas sub la supra altitudina limo de ĉi tiu specio. La malaltaĵa arbaro, kiu restas, estas tre fragmentita. Bruliga kultivado, foja selektema arbohakado kaj plamo-kolektado minacas la arbarfragmentojn, kiuj ankoraŭ subtenas la specion. Elfosado de marmoro per dinamito estas plia minaco al la arbaro ĉe Puerto Galera.

Proponitaj konservadaj agoj estas enketi por kvantigi la populacion. Studi la vivejajn bezonojn de la specio. Taksi la nivelon de minaco pro kapta premo. Uzi dedistancan sensadon por spuri ŝanĝojn en teruzado en Mindoro. Fari konsciigajn agadojn por redukti kaptadajn agadojn.

Referencoj



 Eksteraj ligiloj 

Kategorio:Papagoj
Kategorio:Birdoj de la Filipinoj